དེ་ནས་རང་ཉིད་སྐད་ཅིག་གིས་བགེགས་མཐར་བྱེད་དུ་གྱུར་བའི་ཐུགས་ཀའི་ས་བོན་གྱི་འོད་ཟེར་གྱིས་བགེགས་ཐམས་ཅད་མདུན་དུ་བཀུགས་པར་སེམས་ཤིང་།མཆོད་གཏོར་འབུལ་ལ་བྱིན་གྱིས་བརླབས་པའི་སྔགས་སོགས་བཟླས་ཏེ།གནས་འདིར་རྟེན་གསུམ་བཞེང་བ་ལ་བར་དུ་གཅོད་པའི་བགེགས་ཀྱི་ཚོགས་གང་ཡིན་པ་ཐམས་ཅད་གཏོར་མ་འདིས་ཚིམ་པར་གྱིས་ལ།ཞེས་པ་དང་།མཇུག་མཐར།སུམ་བྷ་ནི་བརྗོད་དེ།གུ་གུལ་གྱིས་བདུག་ཅིང་།ཡུངས་ཀར་གྱིས་བྲབ།རོལ་མོ་དྲག་ཏུ་བྱ་བ་སྟེ།ཞི་བ་དང་།ཞི་དྲག་ཕྱེད་མ་དང་།དྲག་པས་རིམ་བཞིན་བགེགས་སྦྱང་ངོ་།།